Plurkolora lorio

Plurkolora lorio (Psitteuteles versicolor) estas specio de papagaj birdoj, en la familio Psittaculidae. Ĝi estas endemio de nordaj marbordaj regionoj de Aŭstralio. Ĝi estas la nura specio en la genro Psitteuteles.

Taksonomio 
La unua priskribo de la specio estis inkludita en verkaĵo de Edward Lear, dum la temo de lia bildo ekde tiam perdiĝis kaj ĝi estis agnoskita kiel la holotipo. La bildo estis publikigita kiel la 36a litografia plato en Septembro 1831, sen lokinformo aŭ priskribo, en lia verko Illustrations of the Family of Psittacidae, or Parrots (1830–32) priskribante vivajn specimenojn en anglaj zoologiaj ekspozicioj kaj privataj kolektoj. La nomo en la bildo estis Trichoglossus versicolor, kun subtitolo "Variegated Parrakeet". La deveno de la specimeno, laŭ Richard Schodde (1997), estis neĝuste determinata kiel "Cape York", loko proponita de Gregory Mathews en 1912 kaj poste ripetita. Schodde informis pri manko de registroj en tiu loko, anstataŭ atenti pri la esploroj de Admiralo King laŭlonge de la nordokcidenta marbordo el Arnhemlando ĝis King Sound kaj setlejoj en 1824, Fort Dundas en la insulo Melville, kaj en 1827 ĉe Fort Wellington je Raffles Bay, kaj donis tiun regionon kiel verŝajna fonto de la kolekto.Schodde, R. in Schodde, R. & Mason, I.J. 1997. Aves (Columbidae to Coraciidae). En, Houston, W.W.K. & Wells, A. (eld). Zoological Catalogue of Australia. Melbourne : CSIRO Publishing, Australia Vol. 37.2 xiii 440 pp. [130].

La Plurkolora lorio estas nun la nura specio metita en la genron Psitteuteles, kiun enkondukis la franca ornitologo Charles Lucien Bonaparte en 1854. La specio estas monotipa: ne oni agnoskis subspecion.

Aspekto
La Plurkolora lorio estas ĉirkaŭ 19 centimetrojn longa. Ĝi estas ĉefe verda kun mallongaj flavaj longitudaj strioj. La fajna flava strieco kaj larĝa ĉirkaŭokula makulo estas karakterizaj. La bridoj, frunto kaj krono estas ruĝaj. La beko estas ruĝa, la nudaj okulringoj estas blankaj, la bridoj estas nudaj (senplumaj), kaj la irisoj estas oranĝflavaj. La supra brusto estas malva kun longitudaj flavaj strioj. La kruroj estas bluetgrizaj. Ĉe la ino la ruĝo sur la kapo estas malpli vasta, kaj la brusto havas pli obtuzajn kolorojn. Junuloj estas multe pli obtuzaj kaj estas ĉefe verdaj kun oranĝa frunto, palbrunaj irisoj kaj bruna beko, kiu estas oranĝa ĉe la bazo. Ĝia flugo estas rapida kaj rekta kaj la kontakta voko estas klara strida kriego. La voko estas elsendita konstante dumfluge kaj grupoj ofte estas aŭditaj antaŭ ol ili estas viditaj. La Plurkolora lorio estas flornomado (moviĝas al flordisponeblo).

Reproduktado
La Plurkolora lorio pariĝas en aprilo–aŭgusto kaj demetas 2–4 blankajn ovojn en nekovrita kavaĵo de arbo, ofte horizontale sur la branĉoj. La lorio uzas ĉi tiujn horizontalajn branĉojn ankaŭ por ripozi.

Teritorio kaj habitato
La Plurkolora lorio vivas en tropikaj eŭkaliptaj arbaroj, malsekejoj kaj herbejoj en norda Kvinslando, Norda Teritorio kaj Okcidenta Aŭstralio. BirdLife International (2016). "Psitteuteles versicolor". IUCN Red List of Threatened Species. 2016: e.T22684570A93035793. doi:10.2305/IUCN.UK.2016-3.RLTS.T22684570A93035793.en. Alirita la 11an de Novembro 2021.  Ĝi etendiĝas de Broome en Okcidenta Aŭstralio trans la Golfon (NT), suden ĝis Monto Isa kaj norden ĝis la Rivero Jardine en Kvinslando.

Bildaro

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Aŭstralio